**Erikoisosaaja pienille määrille**

**GEMÜ 567 BioStar****control**

**Venttiili GEMÜ 567 BioStar control on uusi ja varma ratkaisu väliainesäätömäärille 0,08 – 4,1 m³/h.**

Tiivistys on tehty PD-teknologian (plug diaphragm) (PTFE-kalvolla, joka yhdistää kalvoventtiilin ja istukkaventtiilin edut. Venttiili on siten käytettävissä sekä lineaarisena että samanprosenttisella säätöluonteella.

Aseptisia kalvoventtiilejä käytetään usein säätöventtiileinä steriileissä prosesseissa. Pieniä määriä voidaan tällöin säädellä vain riittämättömällä tarkkuudella tai ei lainkaan. Tämän ongelman poistaa uusi säätöneulallinen tai säätökartiollinen 2/2-tiekalvoistukkaventtiili. Tiivistys toimilaitteeseen tehdään FDA- ja USP Class VI -yhteensopivalla PTFE-kalvolla. Yhdessä levyjousen kanssa se varmistaa jatkuvan, lämpötilasta riippumattoman tiivistyksen siten, ettei kalvon jälkikiristystä tarvita. Poimupaljeventtiileihin verrattuna tämä hygieniavaatimukset täyttävä rakenne merkitsee venttiilin merkittävästi parempaa puhdistusta.

Muihin erityispiirteisiin lukeutuu lisävarusteena saatava, integroitu Bypass-toiminto sekä kalvoistukkaventtiilin asennusmahdollisuus monitieventtiililohkoon (GEMÜ M-Block). Bypass-mallissa kulmarunko voidaan toteuttaa sekä manuaalisesti että pneumaattisesti käytettävällä Bypass-ohituksella. Kummatkin vaihtoehdot mahdollistavat helpomman puhdistamisen ja suuremmat virtaamamäärät.

Kun GEMÜ 567 BioStar control integroidaan M-Block-monitieventtiililohkoon, voidaan erittäin pienessä tilassa toteuttaa useampia toimintoja. Lisäksi tilantarve pienenee huomattavasti, kuten myös asennus- ja hitsaustyön määrä.

Myös hygieniaturvallisuuden suhteen venttiili on optimaalisesti varustettu: se täyttää sekä EHEDG-puhdistustestin standardit että myös yhdysvaltalaiset 3A-vaatimukset.

Tätä säätöventtiiliä käytetään esimerkiksi pienten määrien annostelussa juomateollisuuden inline-sekoittimissa (esimerkiksi vitamiineille, väriaineille ja muille lisäaineille), steriilin höyryn tai ilman säätelyssä (esimerkiksi DIP-prosesseissa) tai bioreaktoreiden tulo- ja poistovirtaaman säätelyssä farmasia-alalla.

GEMÜ 567 BioStar control on saatavissa nimelliskokoina DN 8 ‒ DN 20. Tällöin runko on vakiona täysmateriaalinen pintalaadultaan Ra 0,4 µm. PTFE-kalvon ohella käytetään toisena tiivisteenä FKM-tiivistettä. Tästä poikkeuksena on 3A-malli, jossa koko tiivistys- ja säätöelementti on valmistettu yhdestä kappaleesta, ts. materiaalista (PTFE).